Document ID: /roh_data/filtered/fineweb-2-filterrobots_roh.jsonl.gz/65499

En il Portugal resta Marcelo Rebelo de Sousa president. Il politicher conservativ saja vegnì reelegì per ina ulteriura perioda d'uffizi da tschintg onns. Sco la cumissiun electorala a Lissabon ha communitgà ha de Sousa fatg bunamain 61% da las vuschs. Uschia ha l'anteriur professur da giurisprudenza e schurnalist a la televisiun fatg 9 puncts procentuals dapli, che tar sia emprima victoria avant tschintg onns.
Cun distanza sin il segund plaz è Ana Gomes da la partida socialistica. Ella ha fatg bunamain 13 pertschient da las vuschs. Però n'ha ella betg gì il sustegn da la partida dal primminister António Costa. Lez e de Sousa sa chapeschan fitg bain en lur politica.
Malgrà las restricziuns pervi da la pandemia è la participaziun a l’elecziun stada tar radund 40%.